**שאלון אישי למועמד.ת למגמה הקלינית**

בניסיון לתת לוועדת הקבלה יכולת להכיר את מי שעומד/ת מאחורי הבקשה הינך מתבקש/ת לצרף חיבור אישי ולענות על השאלות הבאות:

1. אנא צרפ/י חיבור אישי המתאר את קורות חייך ודן בבחירתך להגיש מועמדות לתכנית המוסמך בפסיכולוגיה קלינית. בחיבור אנא התייחס/י להתנסויות אישיות ומקצועיות הקשורות לבחירה זו ותאר/י כיצד הן השפיעו על החלטתך להירשם לתכנית. בכתיבת החיבור השתדל/י לתאר את עצמך, ומגוון התנסויותיך ותחומי העניין שלך. (עד 500 מילים)

2. לכל אדם יש בחייו נקודות פסגה. אילו מאורעות בחייך עד כה נראים לך כנקודות פסגה? (עד 75 מילים)

3. בחיים יש גם נקודות שפל. אילו מאורעות בחייך עד כה נראים לך כנקודות שפל? (עד 75 מילים)

4. תאר/י חבר/ה קרוב/ה.(עד 75 מילים)

5. מה מושך אותך בלהיות פסיכולוג/ית? (עד 75 מילים)

6. מה מפחיד אותך בלהיות פסיכולוג/ית? (עד 75 מילים)

7. תאר/י קונפליקט שהיה לך בזמן האחרון עם אדם אחר, כיצד הוא נפתר? במידה ולא נפתר, מה לדעתך הסיבה לכך. (עד 75 מילים)

8. איפה את/ה רואה את עצמך בעוד עשר שנים מבחינה אישית ומקצועית? (עד 75 מילים)

**שאלון ביצוע עבודת מחקר**

א. תארו התנסות מחקרית בה לקחתם חלק (סמינר מחקר, מחקר מודרך, השתתפות במחקר כעוזרי מחקר וכו'):

- מה העבודה המחקרית כללה וכמה זמן היא דרשה? (עד 60 מילים)

- מי הנחה אותך ובאיזו מסגרת? (עד 15 מילים)

- האם היו לך התנסויות נוספות, פרט.י? (עד 60 מילים)

- האם לדעתך תוכל/י לערוך מחקר עצמאי – מה התכונות שיעזרו לך ואילו תכונות יקשו עליך? (עד 75 מילים)

ב. תארו שאלת מחקר שהייתם רוצים לחקור במסגרת לימודים מתקדמים בפסיכולוגיה וכתבו הצעת מחקר קצרה (עדיף באנגלית). התייחסו לנושא המחקר, למערך מחקר אפשרי, כלי מחקר, מתודולוגיה וכד'. כמו כן התייחסו להשלכות של המחקר. שימו לב, הצעת המחקר אינה מחייבת את הסטודנט או את המנחה. (מגבלת 500 מילים כולל הכותרת והמקורות בגוף הטקסט)

**שאלון ביצוע התנסות טיפולית בשדה**

**א**. תארו התנסות הטיפולית בה לקחתם חלק:

* מה העבודה הטיפולית כללה וכמה זמן היא דרשה? (עד 60 מילים)
* מי הנחה אותך ובאיזו מסגרת? (עד 15 מילים)
* האם היו לך התנסויות נוספות, פרט.י? (עד 60 מילים)
* אילו תכונות יעזרו לך בתפקידך כמטפל.ת ואילו תכונות יקשו עליך? (עד 60 מילים)

**ב**. אנא הצג/הציגי בקצרה דילמה טיפולית שנתקלת בה במהלך ההתנסות? (עד 75 מילים)

**ג**. תאר/י מחקר שעזר לך בעבודתך הטיפולית או מהו סוג המחקר שהיה יכול לסייע לך בעבודתך הטיפולית שתיארת לעיל? (עד 75 מילים)